CELEX: 31993D0617
Language: el
Date: 1993-11-30 00:00:00
Title: 93/617/ΕΚ: Απόφαση της Επιτροπής της 30ής Νοεμβρίου 1993 για την έγκριση του προγράμματος εξάλειψης της κλασικής πανώλης των αγριόχοιρων στο Mecklenburg-Vorpommern, Niedersachsen και Rheinland-Pfalz που έχει υποβληθεί από τη Γερμανία (Το κείμενο στη γερμανική γλώσσα είναι το μόνο αυθεντικό)

Avis juridique important

|

31993D0617

93/617/ΕΚ: Απόφαση της Επιτροπής της 30ής Νοεμβρίου 1993 για την έγκριση του προγράμματος εξάλειψης της κλασικής πανώλης των αγριόχοιρων στο Mecklenburg-Vorpommern, Niedersachsen και Rheinland-Pfalz που έχει υποβληθεί από τη Γερμανία (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 296 της 01/12/1993 σ. 0060 - 0060

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Νοεμβρίου 1993 για την έγκριση του προγράμματος εξάλειψης της κλασικής πανώλης των αγριόχοιρων στο Mecklenburg-Vorpommern, Niedersachsen και Rheinland-Pfalz που έχει υποβληθεί από τη Γερμανία (Το κείμενο στη  γερμανική γλώσσα είναι το μόνο αυθεντικό) (93/617/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 80/217/ΕΟΚ του Συμβουλίου της 22ας Ιανουαρίου 1980 για την θέσπιση κοινοτικών μέτρων για την εξάλειψη της κλασικής πανώλης των χοίρων (1), όπως τροποποιήθηκε τελευταία από την απόφαση 93/384/ΕΟΚ (2), και ιδίως το άρθρο 6α παράγραφος 3,  Εκτιμώντας:  ότι η Γερμανία ανακοίνωσε στην Επιτροπή ένα πρόγραμμα για την εξάλειψη της κλασικής πανώλης των αγριοχοίρων στο Mecklenburg-Vorpommern, Niedersachsen και Rheinland-Pfalz- ότι, μετά την εξέταση του εν λόγω προγράμματος και λαμβάνοντας υπόψη τις περαιτέρω λεπτομερείς διευκρινίσεις που περείχε η Γερμανία σχετικά με αυτό, διαπιστώθηκε ότι είναι σύμφωνο με την οδηγία 80/217/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Εγκρίνεται το πρόγραμμα εξάλειψης της κλασικής πανώλης των αγριοχοίρων στο Mecklenburg-Vorpommern, Niedersachsen και Rheinland-Pfalz που υποβλήθηκε από τη Γερμανία.   Άρθρο 2  Η Γερμανία θέτει σε ισχύ, το αργότερο την 1η Δεκεμβρίου 1993, τις απαραίτητες νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.   Άρθρο 3  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 30 Νοεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 21. 2. 1980, σ. 11.  (2) ΕΕ αριθ. L 166 της 8. 7. 1993, σ. 34.